Missatge: Sovint, els problemes tècnics poden ser més difícils que els conceptuals.Resulta que invento trencaclosques, però d’inventar o crear virtualment, a fer-ne una realització física hi ha una gran distància, i normalment em cal trobar el consell de persones amb més o menys experiència.Fa un cert temps vaig idear aquest trencaclosques:Com podeu veure està format per 70 peces, cadascuna d'elles és un quadrat on els costats rectes es poden haver substituït per tres menes de formes en ziga-zaga. Totes les peces són diferents i no són invertibles, una peça cap per avall no enllaçaria amb cap altra llevat de pels costats rectes.La qüestió és:Com el construiríeu físicament?Amb dos possibilitats: per fer un únic prototip, o per fer-ne una cinquantena en sèrie a un cost raonable.Fer-ne un amb fusta i una serra, em sembla que seria una feinada i és possible que un fals moviment l’espatllés molt. Per fer la imatge vaig agafar una textura qualsevol —era una pedra d’Ulldecona polida— però no tinc cap preferència mentre es tracti d’un material durador; el cartró normal o ploma no em val perquè es deteriora massa fàcilment per les vores.

Resposta: Efecfivament, és el que t'ha dit en rolf steiner a dalt, es diu router cnc i els fan servir molt a llocs de treballs publicitaris tipus rètols.He vist al youtube que n'hi ha de petits, potser fins i tot hi ha gent que ho treballa per encàrrecs.Una crítica constructiva com a fanàtica dels trencaclosques, aquesta forma de ziga-zaga no deixa fixes les peces i amb qualssvol movimemt en fals es desfà el que ja havies fet. Hauries de fer més profundes les formes que entren i surten per a que enganxin millor.